CELEX: 32017D1239
Language: el
Date: 2017-07-06 00:00:00
Title: Εκτελεστική απόφαση (ΕΕ) 2017/1239 της Επιτροπής, της 6ης Ιουλίου 2017, σχετικά με την αναγνώριση της Αιθιοπίας σύμφωνα με την οδηγία 2008/106/ΕΚ του Ευρωπαϊκού Κοινοβουλίου και του Συμβουλίου όσον αφορά τα συστήματα εκπαίδευσης και πιστοποίησης των ναυτικών [κοινοποιηθείσα υπό τον αριθμό C(2017) 4555] (Κείμενο που παρουσιάζει ενδιαφέρον για τον ΕΟΧ )

8.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/43
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1239 ΤΗΣ ΕΠΙΤΡΟΠΉΣ
   της 6ης Ιουλίου 2017
   σχετικά με την αναγνώριση της Αιθιοπίας σύμφωνα με την οδηγία 2008/106/ΕΚ του Ευρωπαϊκού Κοινοβουλίου και του Συμβουλίου όσον αφορά τα συστήματα εκπαίδευσης και πιστοποίησης των ναυτικών
   
      
         [κοινοποιηθείσα υπό τον αριθμό C(2017) 4555]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/106/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για το ελάχιστο επίπεδο εκπαίδευσης των ναυτικών (1), και ιδίως το άρθρο 19 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2008/106/ΕΚ, τα κράτη μέλη δύνανται να αποφασίζουν να αναγνωρίσουν με θεώρηση τα κατάλληλα πιστοποιητικά ικανότητας ή επάρκειας ναυτικών που έχουν εκδοθεί από τρίτες χώρες, υπό την προϋπόθεση ότι η ενδιαφερόμενη τρίτη χώρα αναγνωρίζεται από την Επιτροπή. Οι εν λόγω τρίτες χώρες πρέπει να πληρούν όλες τις απαιτήσεις της σύμβασης του Διεθνούς Ναυτιλιακού Οργανισμού για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών, του 1978 («σύμβαση STCW»).
            
         
               (2)
            
            
               Με επιστολές της 9ης Ιανουαρίου 2014 και της 5ης Νοεμβρίου 2014, το Λουξεμβούργο και η Κύπρος, αντιστοίχως, ζήτησαν την αναγνώριση της Αιθιοπίας. Κατόπιν των αιτημάτων αυτών, η Επιτροπή ήλθε σε επαφή με τις αρχές της Αιθιοπίας με σκοπό τη διενέργεια αξιολόγησης των οικείων συστημάτων εκπαίδευσης και πιστοποίησης, προκειμένου να εξακριβωθεί αν η Αιθιοπία πληροί όλες τις απαιτήσεις της σύμβασης STCW και κατά πόσον έχουν ληφθεί τα κατάλληλα μέτρα για την πρόληψη της απάτης όσον αφορά τα πιστοποιητικά. Εξηγήθηκε ότι η αξιολόγηση θα βασιστεί στα αποτελέσματα διερευνητικής επιθεώρησης που θα διενεργηθεί στην Αιθιοπία από τους εμπειρογνώμονες του Ευρωπαϊκού Οργανισμού για την Ασφάλεια στη Θάλασσα (ο «Οργανισμός»).
            
         
               (3)
            
            
               Με βάση τα αποτελέσματα επιθεώρησης που πραγματοποιήθηκε τον Οκτώβριο του 2015, η Επιτροπή προέβη σε αξιολόγηση του συστήματος εκπαίδευσης και πιστοποίησης στην Αιθιοπία. Κατά την αξιολόγηση αυτή, η Επιτροπή εντόπισε αρκετά πεδία στα οποία πρέπει να αναληφθεί κατάλληλη δράση από τις αρχές της Αιθιοπίας, καθώς και ελλείψεις που συνδέονται με την έγκριση προγραμμάτων και κύκλων μαθημάτων, την εκπαίδευση στην πράξη και την πιστοποίηση και τη θεώρηση.
            
         
               (4)
            
            
               Οι αρχές της Αιθιοπίας υπέβαλαν τον Μάιο του 2016 εθελοντικό σχέδιο διορθωτικών μέτρων, το οποίο συμπλήρωσαν περαιτέρω τον Ιούλιο, τον Οκτώβριο και τον Δεκέμβριο του 2016.
            
         
               (5)
            
            
               Ειδικότερα, η Αιθιοπία ενέκρινε νέα νομοθεσία για την αντιμετώπιση των ελλείψεων σχετικά με τις εθνικές διατάξεις που εντοπίστηκαν στην αξιολόγηση της Επιτροπής, επικαιροποίησε τις διαδικασίες που αφορούν την ποιότητα της οικείας διοίκησης και των οικείων ιδρυμάτων ναυτικής εκπαίδευσης, καθώς και τα προγράμματα σπουδών και τα προγράμματα κατάρτισης των οικείων ιδρυμάτων ναυτικής εκπαίδευσης.
            
         
               (6)
            
            
               Με βάση όλα τα διαθέσιμα στοιχεία, η Επιτροπή κατέληξε στο συμπέρασμα ότι οι αρχές της Αιθιοπίας έχουν λάβει μέτρα ώστε το σύστημα της Αιθιοπίας για την εκπαίδευση και την πιστοποίηση των ναυτικών να ευθυγραμμιστεί με τις απαιτήσεις της σύμβασης STCW, μεταξύ άλλων με την παροχή κατάλληλων δικαιολογητικών.
            
         
               (7)
            
            
               Τον Απρίλιο του 2017 η Επιτροπή διαβίβασε στις αρχές της Αιθιοπίας έκθεση αξιολόγησης βασισμένη στα αποτελέσματα της επιθεώρησης του Οκτωβρίου 2016 και στην οποία ελήφθη υπόψη το συμπληρωματικό σχέδιο διορθωτικών μέτρων.
            
         
               (8)
            
            
               Τα τελικά αποτελέσματα της αξιολόγησης αποδεικνύουν ότι η Αιθιοπία συμμορφώνεται με τις απαιτήσεις της σύμβασης STCW και έχει αντιμετωπίσει όλες τις εντοπισθείσες ελλείψεις, ταυτόχρονα δε η εν λόγω χώρα έχει λάβει τα ενδεδειγμένα μέτρα για την πρόληψη της απάτης όσον αφορά τα πιστοποιητικά.
            
         
               (9)
            
            
               Διαβιβάστηκε στα κράτη μέλη έκθεση σχετικά με τα αποτελέσματα της αξιολόγησης.
            
         
               (10)
            
            
               Το μέτρο που προβλέπεται στην παρούσα απόφαση είναι σύμφωνο με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς του άρθρου 19 της οδηγίας 2008/106/ΕΚ, η Αιθιοπία αναγνωρίζεται όσον αφορά τα συστήματα εκπαίδευσης και πιστοποίησης των ναυτικών.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Ιουλίου 2017.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 323 της 3.12.2008, σ. 33.